**Virkesaare metsakuivendus**

**Kuupäev: 27.02.2024**

27.02.2024 toimus Projekteerimisbüroo Maa ja Vesi AS ja RMK vahel esimene töökoosolek, kus arutati Virkesaare metsakuivenduse projekti uurimistööde tulemusi ja projektlahendust. Koosolek toimus RMK Paikuse kontoris. Koosolekul osalesid:

* Henri Daniel Ots - Projekteerimisbüroo Maa ja Vesi
* Karl Ruukel - RMK
* Aivar Laud – RMK
* Einart Kask- RMK
* Aare Roosma - RMK

Koosoleku käigus arutati järgnevaid punkte ning võeti vastu järgnevad otsused:

1. Henri Daniel Ots andis ülevaate uurimistööde tulemusest. Objekti kuivendusvõrk vajab korrastamist, kuid piiranguid arvestades ei ole võimalik viia läbi kaevetöid kõikidel objekti kraavidel.
2. Otsustati, et teekraav 101 puhastatakse hooldustööde mahus.
3. Truubi T3 kohale projekteeritakse mahasõidukoht M3.
4. Piirikraav 102 puhul puhastatakse kraavisäng voolutakistustest ja puittaimestikust Vireksaare teest kuni Uue-Allika kinnistuni. Tööd tehakse kraavist ida poolt (on juba lage ala).
5. EH1 ala sees puhastatakse kraavid 103, 104, 105, 106 ja 107. (108 ei puhastata).
6. Kraavi 104 trass viiakse Kasemetsa kinnistuga piirnevalt RMK maa poole.
7. EH1 alale projekteeritakse 3 uut truupi – kraavile 103, et pääseda kraavi 104 trassile, kraavile 104 Kasemetsa kinnistu kagunurka ning kraavi 105 suudme juurde.
8. EH1 lõunas asub tuletõrjetiik TT1 kujundatakse ümber selliselt, et üks tiigi nõlv oleks lauge.
9. EH2 puhul hooldatakse Vireksaare-Halliste teekraavid 209, 215 ja 311. Teekraavi 205 ei hooldata.
10. EH2 ala sees rekonstrueeritakse kraavid, mis ei mõjuta kaitseväärtusi. Ülejäänud kraavidelt eemaldatakse voolutakistused ja trassid puhastatakse puittaimestikust (sh kraavil 212).
11. EH2 alal projekteeritakse uued truubid kraavile 211, et pääseda kraavide 212, 213 ja 214 mulletele.
12. EH3 alal rekonstrueeritakse Pärnametsa teekraavid ja ala sees olevad kuivenduskraavid, mis ei mõjuta kaitseväärtusi.
13. Kraavid 305, 304 ja 315 puhastatakse voolutakistustest ja puittaimestikust.
14. Kraavide 304 ja 319 mulletele pääsemiseks projekteeritakse Pärnametsa teelt mahasõidukohad M3 koos truupidega.
15. Jõve ojalt (302) eemaldatakse käsitsi voolutakistused kraavi 315 suudmest kuni kraavini 327. Kraavi 318 suudme juurde projekteeritakse kraavile 302 settebassein.
16. Pärnametsa tee ja kraavi 314 läheduses asub tagasipööramiskoht. Projekteeritakse tagasipööramiskoha rekonstrueerimine (tagasipööramiskohta pikendatakse).
17. Kvartali TA090 eraldis 38 ja TA091 eraldis 10 ei olnud lähteülesande koostamise ajal arvel maaparandussüsteemina. Nüüdseks kuuluvad need alad EH3 süsteemi koosseisu. Koosolekul võeti vastu otsus, et antud alad lisatakse käesoleva projekti koosseisu. RMK täpsustab PTA-ga, kas on vajalik taotleda täiendavad projekteerimistingimused. AS Projekteerimisbüroo Maa ja Vesi viib antud alal läbi täiendavad uurimis- ja projekteerimistööd, mille kohta koostab AS Projekteerimisbüroo Maa ja Vesi hinnapakkumise ja tähtaja pikendamise taotluse.
18. Objektile projekteeritakse projekteerija ettepaneku kohaselt leevendustiigid ja kraavilaiendid.
19. Koosolekul arutati ettepanekut väljaspool objekti ala mõningaid kraave sulgeda, et vähendada kuivenduse negatiivset mõju kaitsealustele objektidele. Koosolekul otsustati, et käesoleva projektiga kraavide sulgemisi ei projekteerita.
20. Liita koostatavale Vireksaare metsakuivenduse projektlahendusele täiendavalt arvele võetud maaparandusehitise osa kvartalitel TA091 er 10; TA090 er 38 ja 14. Teostada seal uurimistööd ja koostada projektlahendus.

**Protokolli koostas Henri Daniel Ots**